**SVEUČILIŠTE U ZAGREBU**

**STOMATOLOŠKI FAKULTET**

**GUNDULIĆEVA 5**

**10000 ZAGREB**

**OIB: 70221464726**

**RKP: 01870**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2023. GODINU**

Financijski plan Stomatološkog fakulteta Sveučilišta u Zagrebu za 2023. godinu izrađen je prema metodologiji propisanoj Zakonom o proračunu, Zakonom o fiskalnoj odgovornosti, pod zakonskim aktima kojima se regulira provedba zakonskih regulativa kao što su Pravilnik o proračunskim klasifikacijama i Pravilnik o proračunskom računovodstvu i Računskom planu, pridržavajući se Uputa Ministarstva financija i Uputa za izradu Proračuna Ministarstva znanosti i obrazovanja za razdoblje 2023. – 2025. godine.

Sadržaj i postupak donošenja Financijskog plana propisan je u čl. 33 – 39. Zakona o proračunu (NN br. 144/21). Financijski plan Stomatološkog fakulteta za 2023. godinu usvojen je od strane Fakultetskog vijeća 22. prosinca 2022. godine, rebalans 13. srpnja 2023., te konačan rebalans 21. prosinca 2023. godine sukladno Statutu ustanove.

Izrada Financijskog plana zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Sadržaj, podnošenje i donošenje Izvještaja o izvršenju Financijskog plana proračunskog korisnika propisani su u čl. 81 – 87. Zakona o proračunu (NN 144/21). Izvještajem o izvršenju Financijskog plana omogućuje se praćenje ostvarenja planiranih pozicija prihoda, primitaka, rashoda, izdataka, viškova i manjkova unutar jedne proračunske godine.

Financijski plan Stomatološkog fakulteta za 2023. godinu čine prihodi i rashodi raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja. Donesen je na razini skupine (druga razina) ekonomske klasifikacije, dok se izvršenje prati na razini odjeljka ekonomske klasifikacije (četvrta razina).

**SAŽETAK OPĆEG DIJELA**

Opći dio Financijskog plana za 2023. godinu sastoji se od Računa prihoda i rashoda, te prenesenog viška prihoda iz prethodnih godina.

Strukturu Financijskog plana čine:

* prihodi poslovanja i prihodi od nefinancijske imovine: 8.754.834,00 EUR,
* rashodi poslovanja: 8.034.489,00 EUR,
* rashodi za nabavu nefinancijske imovine: 266.363,00 EUR,
* višak prihoda prenesen iz prethodnih godina: 1.678.209,00 EUR.

**PRIHODI I PRIMICI**

Ukupni prihodi za 2023. godinu planirani su u iznosu 8.754.834,00 eura, a ostvareni su u postotku od 100,07 posto u odnosu na planirano odnosno u iznosu 8.761.000,80 eura.Pregled planiranih i ostvarenih prihoda prema ekonomskoj klasifikaciji na razini skupine daje se u analitičkom prikazu:

***VRSTA PRIHODA Plan Ostvarenje Indeks***

**UKUPNI PRIHODI 8.754.834,00 8.761.000,80 100,07**

PRIHODI POSLOVANJA 8.754.134,00 8.760.284,41 100,07

- pomoći od inozemstva i od

subjekata unutar općeg proračuna 313.130,00 313.035,43 99,97

- prihodi od imovine 0,00 136,15 #DIV/0!

- prihodi od upravnih i administrativnih

pristojbi, pristojbi po posebnim

propisima i naknada 1.650.000,00 1.647.491,24 99,85

- prihodi od prodaje proizvoda i roba

te pruženih usluga i prihodi od donacija 556.004,00 567.528,07 102,07

- prihodi iz proračuna 6.235.000,00 6.232.093,52 99,95

- prihodi od prodaje građevinskih objekata 700,00 716,39 102,34

Prema izvorima financiranja, planirani su i ostvareni prihodi za 2023. godinu kako slijedi:

***VRSTA PRIHODA Plan Ostvarenje Indeks***

**UKUPNI PRIHODI 8.754.834,00 8.761.000,80 100,07**

- opći prihodi i primici 6.235.000,00 6.232.093,52 99,95

- vlastiti prihodi 497.160,00 508.782,69 102,34

- prihodi za posebne namjene 1.650.000,00 1.647.529,25 99,85

- pomoći 313.130,00 313.035,43 99,97

- donacije 58.844,00 58.843,52 100,00

- prihodi od nefinancijske imovine 700,00 716,39 102,34

Prihodi poslovanja sadrže prihode iz nadležnog proračuna, prihode od vlastitih usluga i prodane robe, prihode po posebnim propisima, pomoći od inozemnih vlada i subjekata unutar istog proračuna, pomoći od institucija i tijela EU i donacije.

Pomoći iz inozemstva i od subjekata unutar općeg proračuna odnose se na prihode od: inozemnih vlada, za Sveučilište u Mostaru na ime refundacije putnih troškova profesora za održavanja nastave, tekućih prijenosa između proračunskih korisnka istog proračuna i tekućih i kaptalnih pomoći od institucija i tijela EU. U ovoj godini doznačena su nam bespovratna financijska sredstava koja smo prijavili putem Jednostavne izravne dodjele iz Fonda solidarnosti Europske unije za tri projekta: „Potraživanje nenaplaćenih troškova sanacije šteta od potresa na objektima Stomatološkog fakulteta u Zagrebu”, „Sanacija računalne infrastrukture i izrada projektne dokumentacije Stomatološkog fakulteta u Zagrebu“, i „Sanacija podrumskih prostorija i dijela pročelja Stomatološkog fakulteta u Zagrebu“. Ostvareni su prihodi 99,97 posto u odnosu na plan.

Prihode od upravnih i administrativnih pristojbi, pristojbi po posebnim propisima i naknada čine u najvećem opsegu prihodi od školarina za integrirani prijediplomski i diplomski sveučilišni studij Dentalna medicina na engleskom jeziku i prihodi od školarina poslijediplomskog doktorskog studija, koji su ostvareni 99,85 posto u odnosu na plan.

Planirane prihode od prodaje proizvoda i robe te pruženih usluga i prihodi od donacija čine prihodi od prodaje pruženih usluga i donacija dobivenih od poslovnih subjekata izvan općeg proračuna, udruga, pravnih i fizičkih osoba. Najveći dio prihoda planiran je izvršen od tečajeva trajne izobrazbe. Prihodi su nam znatno povećani radi većeg broja izvođenja tečajeva trajne izobrazbe, većeg broja održavanja studentskih programa i započeli smo s izvođenjem novih poslijediplomskih specijalističkih studija: Dentalna protetika i Endodoncija i restaurativna Dentalna medicina. Ostvareni su prihodi 102,07 posto u odnosu na plan.

Prihodi iz nadležnog proračuna za financiranje rashoda poslovanja izvršeni su 99,95 posto u odnosu na ukupan godišnji plan. Prihodi koji su obuhvaćeni su: plaće i materijalna prava zaposlenika, sredstva za studentske programe iz državnog proračuna za aktivnosti redovne djelatnosti, te sredstva za financiranje nastavne i znanstvene djelatnosti temeljem aktivnosti Programskog financiranja javnih visokih učilišta. Prihodi po ovim aktivnostima planirani su u okviru limita koje je odredilo Ministarstvo znanosti i obrazovanja odnosno Sveučilište u Zagrebu.

Prihodi od prodaje dugotrajne imovine sadrže prihode od uplata za stambene objekte, koje su zaposlenici Fakulteta dobili za vrijeme bivše države, i otplaćuju rate u manjim paušalnim iznosima.

**RASHODI I IZDACI**

Ukupni rashodi za 2023. godinu planirani su u iznosu 8.300.852,00 eura, a ostvareni su u postotku 100,01 posto u odnosu na planirano odnosno u iznosu od 8.301.704,24 eura. Pregled rashoda prema ekonomskoj klasifikaciji na razini skupine daje se u analitičkom prikazu:

***VRSTA RASHODA Plan Ostvarenje Indeks***

**UKUPNI RASHODI 8.300.852,00 8.301.704,24 100,01**

1. RASHODI POSLOVANJA 8.034.489,00 8.036.070,00 100,02

- rashodi za zaposlene 6.525.448,00 6.519.875,80 99,91

- materijalni rashodi 1.493.571,00 1.500.385,11 100,46

- financijski rashodi 7.132,00 7.471,93 104,77

- pomoći dane unutar općeg proračuna 52,00 51,54 99,12

- naknade građanima i kućanstvima 8.286,00 8.285,62 100,00

2. RASHODI ZA NABAVU

NEFINANCIJSKE IMOVINE 266.363,00 265.634,24 99,73

- rashodi za nabavu proizvedene

dugotrajne imovine 266.363,00 265.634,24 99,73

Prema izvorima financiranja planirani su i ostvareni rashodi za 2023. godinu kako slijedi:

- 6.263.296,96 eura iz općih prihoda i primitaka, izvor 11, 100 posto ukupnih rashoda;

- 407.959,58 eura iz vlastitih prihoda, izvor 31, 99,93 posto ukupnih rashoda;

- 1.223.548,04 eura iz prihoda za posebne namjene, izvor 43, 100 posto ukupnih rashoda;

- 7.345,38 eura iz pomoći EU, izvor 51, 100,01 posto ukupnih rashoda;

- 170.068,17 eura iz ostalih pomoći, izvor 52, 100,67 posto ukupnih rashoda;

- 158.976,29 eura iz ostalih programa EU, izvor 57, 100 posto ukupnih rashoda;

- 69.793,43 eura iz donacija, izvor 61, 100 posto ukupnih rashoda;

- 716,39 eura iz prihoda od nefinancijske imovine, izvor 71, 102,34 posto ukupnih rashoda.

Uzimajući u obzir apsolutne vrijednosti planiranih i ostvarenih rashoda s obzirom na izvore financiranja, vidljivo je da ostvareni rashodi razmjerno prate planirane vrijednosti.

Rashodi poslovanja planirani su za 2023. godinu u iznosu 8.034.489,00 eura, a ostvareni su u iznosu 8.036.070,00 eura, što je 100,02 posto plana. Rashodi poslovanja sadrže rashode za zaposlene, materijalne rashode, financijske rashode i naknade građanima i kućanstvima.

Rashode za zaposlene čine plaće koje se isplaćuju sukladno važećim kolektivnim ugovorima za javne službe i djelatnosti visokog obrazovanja kao i ostalim zakonskim i pod zakonskim aktima, plaće za zaposlene na projektima Hrvatske zaklade za znanost, na plaće za zaposlene na projektu pod nazivom „Biorazgradivi implantati za inženjerstvo koštanog tkiva“, referentne oznake projekta: KK.01.2.1.02.0209 koje financira trgovačko društvo, na plaće za zaposlene koji sudjeluju kod izvođenja nastave na studiju Dentalne medicine na engleskom jeziku, ostala materijalna prava kao što su jubilarne nagrade, pomoći, regres i ostalo, te doprinosi na plaće. Ostvarenje ove skupine rashoda iznosi 99,91 posto plana, a dotični rashodi čine 81,13 posto ukupnih rashoda poslovanja.

Najveću stavku u okviru materijalnih rashoda poslovanja čine rashodi za intelektualne usluge koje se odnose na vanjske suradnike zbog suradnje kod izvođenja studija Dentalne medicine na hrvatskom i engleskom jeziku. Ostali rashodi koji su planirani u ovoj skupini odnose se na: pokrivanje troškova kod organizacije i izvođenja tečajeva trajne izobrazbe, stručnog usavršavanja, znanstveno istraživačkih troškova, na materijalne rashode za provođenje projekata HRZZ-a i ostalih projekata, tekuće i investicijsko održavanje, te na provođenje aktivnosti namjenskih donacija koje financiraju neprofitne organizacije za provedbu studentskih projekata. Ostvarenje ove skupine rashoda iznosi 100,46 posto plana, a materijalni rashodi čine 18,67 posto rashoda poslovanja.

Financijski rashodi odnose se na sve vrste kamata sukladno proračunskim propisima, te na usluge platnog prometa, usluge vođenja poslovnog računa sukladno ugovoru s poslovnom bankom, te na sve ostale bankarske usluge i negativne tečajne razlike. Ovi rashodi financiraju se iz različitih vrsta izvora prihoda, a ostvarenje plana iznosi 104,77 posto.

Naknade građanima i kućanstvima odnose se na rashode za nagrade studentima za izvrsnost na studiju Dentalne medicine na hrvatskom i engleskom jeziku i školarinu za suradnika na projektu Hrvatske zaklade za znanost.

Rashodi za nabavu nefinancijske imovine planirani za 2023. godinu u iznosu 266.363,00 eura, a ostvareni su u iznosu 265.634,24 eura, što je 99,73 posto plana.

Planirana sredstva za nabavu proizvedene dugotrajne imovine namijenjena su za obnovu zgrade Fakulteta stradale u potresu, potrebe redovne djelatnosti Fakulteta, prema prioritetima tekućeg poslovanja te za potrebe obavljanja određenih razvojnih aktivnosti.

**PRIJENOS SREDSTAVA IZ PRETHODNE U SLJEDEĆU GODINU**

Preneseni višak prihoda u 2023. godinu iznosi 1.678.208,70 eura, a ostvareni višak na kraju godine za prijenos u sljedeću godinu iznosi 2.076.628,08 eura.

Izvor 31 – 254.791,81 eura, višak vlastitih sredstava ostvaren u prethodnim razdobljima prenosi se u sljedeće razdoblje i koristit će se za pokriće redovitog poslovanja Fakulteta, kao i za rashode nabave nefinancijske imovine.

Izvor 43 –  1.783.166,58 eura, višak namjenskih sredstava ostvaren u prethodnim razdobljima prenosi se u sljedeće razdoblje i koristit će se za pokriće redovitog poslovanja Fakulteta, kao i za rashode nabave nefinancijske imovine.

Izvor 51 – 25,16 eura, višak sredstava od pomoći EU prenosi se u sljedeće razdoblje i koristit će se za pokriće rashoda.

Izvor 52 – 38.545,95 eura, višak sredstava od ostalih pomoći prenosi se u sljedeće razdoblje i koristit će se za pokriće rashoda ugovorenih projekata.

Izvor 61 – 98,58 eura, višak sredstava od donacija utrošit će se namjenski u skladu s ugovorenim donacijama.

Zagreb, 28. ožujka, 2024.

Dekanica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr.sc. Zrinka Tarle